Na temelju članka 7. stavka 1. Zakona o kulturnim vijećima i financiranju javnih potreba u kulturi (NN 83/22) Virovitičko-podravska županija objavljuje

**JAVNI POZIV**

**ZA PREDLAGANJE PROGRAMA JAVNIH POTREBA U KULTURI VIROVITIČKO-PODRAVSKE ŽUPANIJE U 2024. GODINI**

I.

*PODRUČJA JAVNIH POTREBA U KULTURI, PRIORITETI I CILJEVI*

U proračunu Virovitičko-podravske županije osiguravaju se sredstva za javne potrebe u kulturi, a to su djelatnosti, programi i projekti, aktivnosti i manifestacije u kulturi od interesa za Virovitičko-podravsku županiju, radi ispunjenja sljedećih prioriteta i ciljeva:

• Kvalitetna, raznolika i dostupna kulturna ponuda za različite dobne i društvene skupine

• Zadovoljavanje kulturnih potreba stanovnika Županije

• Stabilnost i razvoj kulturnog sektora Županije te kontinuitet programa

• Doprinos prezentaciji, popularizaciji i razvoju pojedine kulturno-umjetničke djelatnosti ili područja

• Poticanje razvoja kulturnih navika, privlačenje novih publika i produbljenja odnosa s postojećom publikom

• Poticanje i promicanje profesionalnoga kulturnog i umjetničkog stvaralaštva te afirmacija hrvatskih i županijskih autorica i autora

• Poticanje kulturnog amaterizma i izravnog sudjelovanja građana u kreiranju kulturnih sadržaja

• Poticanje povezivanja, suradnje i razmjene s drugim gradovima i promicanje županijskog umjetničkog stvaralaštva i kulturnih praksi

• Upoznavanje javnosti s priznatim vrijednostima i suvremenim nastojanjima u umjetnosti i kulturi u županiji

• Promicanje kulturne raznolikosti i uključivosti te zadovoljavanje kulturnih potreba različitih manjina, marginaliziranih i ranjivih društvenih skupina

• Poticanje svih oblika dugotrajne suradnje između aktera kulturnog sektora (osobito između javnog i civilnog sektora), intersektorske suradnje te međugradske i međunarodne suradnje

II.

U Program javnih potreba u kulturi Virovitičko-podravske županije za 2024., sukladno Zakonu o kulturnim vijećima i financiranju javnih potreba u kulturi te ocjeni izvršenja dosadašnjih ugovorenih obveza korisnika prema Virovitičko-podravskoj županiji, uvrstit će se jednokratni, jednogodišnji i višegodišnji programi i projekti iz sljedećih kulturnih djelatnosti i područja:

Prioritetno područje 1.: Programi muzejsko galerijske djelatnost i likovne umjetnosti

Prioritetno područje 2.: Programi književne, knjižnične i nakladničke djelatnosti

Prioritetno područje 3.: Programi audiovizualne (filmske) djelatnosti

Prioritetno područje 4.: Programi glazbene, dramske (kazališne) i plesne djelatnosti

Prioritetno područje 5.: Programi interdisciplinarne i nove umjetničke i kulturne prakse

Prioritetno područje 6.: Programi kulturno umjetničkog amaterizma

Prioritetno područje 7.: Programi zaštite, očuvanja i održivog upravljanja kulturnom baštinom

U okviru Programa javnìh potreba u kulturi Virovitičko-podravske županije za 2024. mogu se raspisati i posebni javni pozivi.

III.

Putem ovog Javnog poziva za predlaganje programa javnih potreba u kulturi Virovitičko- podravske županije za 2024. (nadalje: Javni poziv) ne mogu se financirati programske aktivnosti kojima je već u cijelosti odobreno financiranje iz javnih ili drugih izvora, uključujući i druge javne pozive Virovitičko-podravske županije.

IV.

*PRIHVATLJIVI PRIJAVITELJI*

Pravo na podnošenje prijava na temelju ovog Javnog poziva imaju:

- samostalni umjetnici

- umjetničke organizacije

- ustanove u kulturi

- udruge, pravne i fizičke osobe koje obavljaju djelatnost iz područja kulture i umjetnosti

V.

*POSTUPAK, UVJETI I KRITERIJI ZA DODJELU FINANCIJSKIH SREDSTAVA*

Putem ovog Javnog poziva mogu se financirati prihvatljivi troškovi nastali provođenjem programa u vremenskom razdoblju koji zadovoljavaju opće i/ili dodatne odnosno posebne kriterije.

Opći kriteriji:

1) RELEVANTNOST PROGRAMA

a) Usklađenost programa s ciljevima i prioritetima Javnog poziva

b) Umjetnička i/ili društvena relevantnost programa, uključujući relevantnost programa za grad Zagreb

2) KVALITETA PROGRAMA

a) Kvaliteta predloženog kulturno-umjetničkog sadržaja, odnosno sadržajna vrijednost predloženog programa

b) Koncepcijska cjelovitost, koherentnost i utemeljenost

c) Autentičnost ili originalnost programa, njegova aktualnost te inventivnost u pristupu

3) PRISTUP, DOSTUPNOST I VIDLJIVOST

a) Dostupnost programa krajnjim korisnicima (pristupačnost cijena, pristupačnost prostora, broj i mjesta izvedbi, distribuiranost izdanja i slično)

b) Primjerenost i kvaliteta plana promocije programa i komunikacija s javnošću, odnosno plana distribucije

4) KVALITETA FINANCIJSKOG PLANA

a) Uravnoteženost plana i ravnomjerna distribucija troškova

b) Diversifikacija izvora financiranja (iskazani prihodi iz drugih izvora osim Županije)

c) Primjerenost i jasnoća planiranih troškova (uključujući i jasan prikaz troškova za koje se potpora traži putem ovog Javnog poziva)

5) ISKUSTVA I REFERENCE

a) Reference angažiranih umjetnika, autora, izvođača i drugih izvoditelja aktivnosti (osim za programe čiji je cilj afirmacija mladih i/ili manje poznatih umjetnika i autora)

b) Stručni i organizacijski kapaciteti prijavitelja te relevantno iskustvo u djelatnosti odnosno području za koji se program prijavljuje

c) Odgovarajuće reference programskih voditelja, urednika, kustosa, selektora, članova žirija, članova savjeta galerija i s1.

d) Kontinuitet kvalitete i profiliranosti programa (osim za nove programe)

6) KVALITETA PRIJAVE

a) Jasnoća prijavnice i popratne dokumentacije

b) Razrađenost i provedivost plana programskih aktivnosti

c) Razrađenost i primjerenost plana aktivnosti promocije programa

d) Realnost, razrađenost i uravnoteženost financijskog plana te njegova usklađenost s planom aktivnosti

VI.

Ako prijavitelj nije izvršio ugovorne obveze iz prethodne godine, njegova prijava neće se razmatrati.

VII.

U programu se mogu predvidjeti alternativni oblici mogućnosti realizacije programa, vezano uz eventualne epidemiološke mjere u slučaju širenja bolesti COVID-19.

VIII.

*PRIHVATLJIVI TROŠKOVI*

Putem ovog Javnog poziva mogu se financirati sljedeći troškovi:

A. IZRAVNI TROŠKOVI PROGRAMA

a. Honorari autora, umjetnika, izvođača, umjetnički voditelji zborova, KUD-ova i sl. i drugih izvoditelja programa

b. Putni troškovi — troškovi smještaja, dnevnica i prijevoza

c. Ostali troškovi realizacije programa (materijali, usluga najma oprema i prostora za realizaciju programa i drugo)

B. TROŠKOVI IZRAVNO VEZANI UZ PROGRAM

a. Troškovi promocije, oglašavanja, marketinga i komunikacije s javnošću

b. Troškovi rada organizatora programa izravno vezanih za provedbu programa (udio plaće ili honorari koordinatora, voditelja, producenata, programskih umjetničkih voditelja festivala i s1.)

c. Troškovi prostora (troškovi najma, režijski troškovi, troškovi osiguranja, investicijskog održavanja i opremanja) za godišnje programe koji se odvijaju u prostorima otvorenim za javnost (galerije, izvedbene i kinoprikazivačke dvorane, klubovi i slično), za prijavitelje koji nisu javne ustanove, a korisnici su predmetnog prostora

C. NEIZRAVNI TROŠKOVI PROGRAMA

a. Administrativni i drugi troškovi (najam ureda, režijski troškovi ureda, troškovi telefona, interneta, pošte, troškovi rada administratora, knjigovodstva i sl.) — do 7% zatraženih troškova Za programe iz područja međunarodne i međugradske suradnje i mobilnosti mogu se financirati samo sljedeći troškovi:

• Putni troškovi - troškovi smještaja, dnevnica i prijevoza

• Honorari izvođača, umjetnika i drugih izvoditelja programa (samo za programe koji se putem razmjene odvijaju u Virovitičko-podravskoj županiji)

• Troškovi promocije, oglašavanja, marketinga i komunikacije s javnošću (samo za programe koji se putem razmjene odvijaju u Virovitičko-podravskoj županiji)

Do 50% troška kotizacije (za programe sudjelovanja na međunarodnim skupovima, konferencijama i seminarima)

IX.

*NAČIN PRIJAVE, ROKOVI, POSTUPAK OBJAVE REZULTATA*

Prijave se podnose 30 dana od dana objave ovog Javnog poziva.

Prijave se podnose isključivo elektroničkim putem, na odgovarajućim e-obrascima korištenjem elektroničkog sustava SOM – natječaji.

Razmatrat će se samo pravodobno dostavljene prijave koje u cijelosti zadovoljavaju propisane uvjete ovog Poziva.

Prijavitelji moraju ispunjavati slijedeće uvjete:

udruga mora biti upisana u Registar udruga, a druge pravne osobe u sudski ili drugi odgovarajući registar neprofitnih organizacija, kao udruge, zaklade, ustanove ili druge pravne osobe čija temeljna svrha nije stjecanje dobiti;

- udruga i druga pravna osoba mora djelovati na području Županije i svoj program/projekt provoditi na području Županije, a iznimno iako ne djeluje na području Županije program/projekt provoditi za korisnike s područja Županije (ako ne postoji isti ili sličan program/projekt na području Županije);

- osnovno područje djelovanja i aktivnosti prijavitelja moraju biti kulturnog, umjetničkog, kreativnog ili sličnog karaktera, kojim prijavitelj promiče uvjerenja i ciljeve koji nisu u suprotnosti s Ustavom i zakonom, koje područje djelovanja mora biti utvrđeno statutom ili drugim odgovarajućim aktom prijavitelja;

- uredno ispunjenje obveza iz prethodno sklopljenih ugovora o financiranju iz Proračuna Županije (provedba programa/projekata, uredna dostava izvješća);

- da nemaju dugovanja prema Proračunu Županije;

- da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu;

- da se protiv prijavitelja, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom o kriterijima, mjerilima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21);

- prijavitelj mora imati utvrđen način javnog objavljivanja programskog i financijskog izvješća o radu za proteklu godinu (mrežna stranica udruge, izvješće s godišnje skupštine ili drugi prikladan način);

prijavitelj mora djelovati najmanje godinu dana prije objave javnog natječaja;

- prijavitelj mora imati osigurane ljudske i materijalne resurse za provedbu programa/projekta.

Prijave trebaju obvezno sadržavati:

1. Ispunjen, ovjeren i potpisan obrazac za prijavu projekta (preuzima se na mrežnim stranicama Virovitičko-podravske županije: www.vpz.hr),

2. Ispunjen, ovjeren i potpisan obrazac proračuna projekta (preuzima se na mrežnim stranicama Virovitičko-podravske županije: www.vpz.hr),

3. Obrazac izjave o partnerstvu, ako je primjenjivo (preuzima se na mrežnim stranicama Virovitičko-podravske županije: www.vpz.hr),

4. Obrazac izjave o nepostojanju dvostrukog financiranja (preuzima se na mrežnim stranicama Virovitičko-podravske županije: www.vpz.hr),

5. Izvadak iz Registra udruga RH ili drugog odgovarajućeg registra (ne stariji od 2 mjeseca od dana objave natječaja) ili ispis elektronske stranice iz Registra udruga RH sa svim podacima udruge,

6. Ispis elektronske stranice iz Registra neprofitnih organizacija Ministarstva financija RH,

7. Potvrda nadležne porezne uprave o nepostojanju duga prema RH (dostavlja se prilikom potpisivanja ugovora),

8. Uvjerenje/potvrda nadležnog suda da se ne vodi postupak protiv osobe ovlaštene za zastupanje (dostavlja se prilikom potpisivanja ugovora).

Dokumentacija iz točke 1. do 4. treba biti potpisana i ovjerena pečatom od strane ovlaštene osobe podnositelja zahtjeva i dostavljena korištenjem elektroničkog sustava SOM – natječaji.

Neobvezni dijelovi prijave su:

1. opis dosadašnjih aktivnosti i realiziranih programa/projekata s priloženim izvodima iz novinskih članaka, publikacija, fotografije i slično.

Neće se razmatrati prijave koje:

• ne udovoljavaju uvjetima propisanim ovim Javnim pozivom

• su nepotpune

• nisu podnesene na propisani način odnosno u elektroničkom obliku na odgovarajućem obrascu

• se ne odnose na prihvatljive troškove iz točke VIII. A. i B. ovog Javnog poziva

X.

Administrativnu provjeru prijava obavlja Upravni odjel za obrazovanje i demografiju (nadalje: Upravni odjel).

Nakon administrativne provjere svih pristiglih prijava vezano uz propisane uvjete Javnog poziva, Upravni odjel priprema materijale za Kulturno vijeće koji stručno vrednuju i ocjenjuju programe i projekte.

Davatelj financijskih sredstava može u slučaju transverzalnih i interdisciplinarnih projekata imenovati povjerenstvo.

Nakon provedenog postupka vrednovanja Kulturno vijeće odnosno povjerenstva podnose županu listu predloženih programa s predloženim iznosima za financiranje.

XI.

Na prijedlog Kulturnog vijeća župan utvrđuje popis korisnika i programa kojima se odobravaju financijska sredstva s predloženim iznosom financijske potpore.

Popis korisnika i programa s odobrenim iznosom financijskih sredstva objavljuje se na službenim stranicama Virovitičko-podravske županije.

XII.

*POSTUPAK PODNOŠENJA PRIGOVORA*

Prijavitelji mogu izjaviti prigovor putem Upravnog odjela za obrazovanje i demografiju, 33000 Virovitica, Trg Ljudevita Patačića 1 s naznakom: Prigovor na Javni poziv.

Prigovor se podnosi u roku 8 dana od dana dostave.

Dostava se smatra obavljenom istekom osmog dana od dana objave Popisa korisnika i programa kojima se odobravaju financijska sredstva na mrežnim stranicama Županije.

XIII.

*POSTUPAK UGOVARANJA, NAČIN KORIŠTENJA, NAČIN IZVJEŠTAVANJA, PRAČENJA KORIŠTENJA SREDSTA VA, TE POSTUPANJE S PRIJAVAMA*

S odabranim prijaviteljem sklopit će se ugovor o financiranju.

Ugovor o financiranju obvezno sadrži iznos odobrenih financijskih sredstava za program ili projekt, rokove isplate odobrenih sredstava te obveze davatelja i obveze korisnika financijskih sredstava.

Ako je donesena odluka o višegodišnjem financiranju programa ili projekta, sklopit će se okvirni sporazum, a za svaku godinu posebni ugovor kojim će se urediti međusobni odnosi davatelja sredstava i korisnika.

Korisnik financijskih sredstava je dužan odobrena sredstva koristiti namjenski i u skladu s ugovorom.

 Upravni odjel će od korisnika sredstava zahtijevati podnošenje izvješća o potrošnji proračunskih sredstava te ìma pravo poduzimati i druge radnje koje omogućuju učinkovit nadzor, uključujući i angažman vanjskih neovisnih stručnjaka.

Korisnik financijskih sredstava dužan je Upravnom odjelu dostaviti Izvješće na propisanom obrascu.

Ako korisnik sredstava nenamjenski koristi sredstva, ne izvrši program ili ne podnese propisana izvješća, dužan je vratiti primljena sredstva. Ako korisnik financijskih sredstava dostavi izvješća izvan ugovorenog roka ili dostavi nepotpuno izvješće, davatelj financijskih sredstava nije dužan podmiriti preostali dio ugovorenih sredstava.

Svi dokumenti vezani uz prijave za financiranje javnih potreba u kulturi bit će odloženi i čuvani u skladu s propisima o zaštiti i očuvanju dokumentarnog i arhivskog gradiva te se ne vraćaju predlagateljima.

XIV.

*ZAŠTITA OSOBNIH PODATAKA*

Osobni podaci dostupni iz prijavnice i tražene dokumentacije, prikupljaju se i obraduju isključivo za potrebe provedbe ovog Javnog poziva.

Prijavom na Javni poziv prijavitelji su izričito suglasni da Virovitičko-podravska županija kao voditelj obrade može prikupljati, koristiti i obrađivati podatke u svrhu provođenja procedure Javnog poziva, sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) SL EU L119 i Zakona o provedbi Opće uredbe o zaštiti podataka (Narodne novine 42/18).

XV.

*ZAVRŠNE ODREDBE*

Sva pitanja vezana uz ovaj Poziv mogu se postaviti Upravnom odjelu, isključivo elektroničkim putem, slanjem upita na adresu elektroničke pošte: martina.bunic@vpz.hr.

Obvezuje se Upravni odjel na objavu i provedbu Poziva sukladno Zakonu o kulturnim vijećima i financiranju javnih potreba u kulturi (NN 83/22).

**KLASA: 230-02/23-01/51**

**URBROJ: 2189-07/05-23-01**

Virovitica, 29. rujna 2023. godine.

VIROVITIČKO-PODRAVSKA ŻUPANIJA